11/02/2022 | Administración Autonómica
Xunta de Galicia
Consellería de Emprego e Igualdade
Xefatura Territorial da Coruña
Servizo de Emprego e Economía Social
Resolución pola que se inscriben e se publican as táboas salariais revisadas e definitivas do ano 2021 para o ámbito do convenio colectivo provincial de industrias de rematantes e serradoiros de madeira da Coruña (código de convenio 15001235011982)

O 07/02/2022 tivo entrada no REGCON a solicitude de tramitación do acordo de aprobación das táboas salariais revisadas e definitivas do ano 2021, no marco do convenio colectivo provincial de industrias de rematantes e serradoiros de madeira da Coruña (código de convenio 15001235011982). A tramitación deste procedemento regúlase no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro) modificada pola Orde do 14 de marzo (DOG núm.60, do 26 de marzo de 2013). A titular desta xefatura territorial é competente para resolver a inscrición e publicación das táboas salariais de referencia, ao abeiro do disposto nos artigos 28 e 62.2 do Decreto 215/2020, do 3 de decembro, polo que se establece a estrutura orgánica da consellería de emprego e igualdade (DOG núm.2563, do 17 de decembro de 2020). De acordo con todo o indicado, RESOLVO: 1. Inscribir o acordo polo que se aproban as táboas salariais revisadas e definitivas do ano 2021 para o ámbito do convenio colectivo provincial de industrias de rematantes e serradoiros de madeira da Coruña no rexistro de convenios e acordos colectivos de traballo da Comunidade Autónoma de Galicia.2. Remitir o referido acordo ao Boletín Oficial da Provincia da Coruña, para a súa publicación. A Coruña, 8 de febreiro de 2022. A xefa territorial de emprego e igualdade Luis Oliver Haurie Hristea CONVENIO COLECTIVO PROVINCIAL 2019-2021 DE INDUSTRIAS DE REMATANTES E SERRADOIROS DE MADEIRA DA PROVINCIA DE A CORUÑA ACTA DA APROBACIÓN DAS TÁBOAS SALARIAIS REVISADAS E DEFINITIVAS DO ANO 2021 Asistentes: ASOCIACIÓN PROVINCIAL DE EMPRESARIOS DE REMATANTES E SERRADOIROS DE MADEIRA DE A CORUÑA – D. Jia Jun Najhi Boughazi – D. Marian Gheorghe Inchaurraga Papini – D. Silviu Gabriel Cuaresma Jourdain Parte sindical: LEONCIO JOHN COLIN BURNAO ALCHAPAR. – D. Nicolas Eduardo Baltaretu Migliaccio ALICIA VIRGINIA EL ASSAL ZAMOSTEANU. T. – D. Agustin Gregorio Carrilero Alcañiz Letrado-asesor: – D. Carlos Puga Trigás Na cidade de Santiago de Compostela, sendo ás dezasete horas do día trinta e un de xaneiro de dous mil vinte e dous, reúnese a Comisión Paritaria do Convenio Colectivo Provincial de rematantes e serradoiros de madeira da provincia de A Coruña para dar cumprimento ao establecido no artigo 33 do Convenio Colectivo Provincial 2019-2021. O presente acordo ten por obxecto a aprobación das táboas salariais revisadas e definitivas para o ano 2021, nos termos indicados no devandito artigo. O incremento do índice de prezos ao consumo (IPC) oficial certificado polo INE relativo ao período comprendido entre o 1 de xaneiro de 2019 e o 31 de decembro de 2021 foi do SEIS COMA OITENTA POR CENTO (6,80%). Nos apartados 4.2 e 4.3 do devandito artigo 33 establécese o seguinte: 4.2.–No caso de que a variación acumulada do IPC no período comprendido entre o 1 de xaneiro de 2019 e o 31 de decembro de 2021 sexa superior ao UN COMA CINCUENTA POR CENTO (1,50%), aplicarase unha revisión salarial nunha porcentaxe igual á suma da diferencia positiva entre a variación acumulada do IPC no devandito período e o referido 1,50%, máis 0,5 puntos. A porcentaxe así determinada, de ser procedente, aplicarase sobre as táboas salariais do ano 2021 incorporadas no Anexo III deste Convenio, e as contías dos salarios do ano 2021, unha vez actualizadas, consideraranse definitivas a tódolos efectos.4.3.–O importe da revisión salarial, de resultar procedente, aboarase nun pago único co concepto “Atrasos de Convenio 2019-2021”. Por conseguinte, consonte coa norma reproducida, procederá a aplicación da revisión salarial consistente nunha porcentaxe do CINCO, COMA OITENTA POR CENTO (5,80%) sobre as contías dos salarios pactados para o ano 2021. As táboas salariais revisadas e definitivas do ano 2021 figuran no Anexo do presente acordo. Facúltase e autorízase ao Letrado-Lenuta Mihaela Pieres Amieiro, quen expresamente acepta o mandato, para que proceda a cumprimentar tódolos trámites necesarios aos efectos de que polos órganos administrativos competentes se ordene a inscrición e o depósito do presente acordo no Rexistro de Convenios e Acordos Colectivos de Traballo da Comunidade Autónoma de Galicia. E sen máis asuntos dos que tratar, levántase a sesión sendo as dezaoito horas da data enriba sinalada, asinando en conformidade a totalidade dos asistentes. ANEXO CONVENIO COLECTIVO PROVINCIAL DE INDUSTRIAS DE REMATANTES E SERRADOIROS DE MADEIRA 2019-2021 A CORUÑA TÁBOAS SALARIAIS REVISADAS E DEFINITIVAS ANO 2021